Απόφαση της Μικτής Επιτροπής του ΕΟX

αριθ. 138/2001

της 9ης Νοεμβρίου 2001

για την τροποποίηση του παραρτήματος XX (Περιβάλλον) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και, ιδίως, το άρθρο 98,

Εκτιμώντας τα εξής:

(1) Το παράρτημα XX της συμφωνίας τροποποιήθηκε με την απόφαση αριθ. 122/2001 της 28ης Σεπτεμβρίου 2001(1) της Μικτής Επιτροπής του ΕΟΧ.

(2) Η οδηγία 1999/30/ΕΚ του Συμβουλίου της 22ας Απριλίου 1999 σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος(2), η οποία καταργεί τις οδηγίες 80/779/ΕΟΚ(3), 82/884/ΕΟΚ(4) και 85/203/ΕΟΚ(5) του Συμβουλίου, πρέπει να ενσωματωθεί στη συμφωνία.

ΑΠΟΦΑΣΙΖΕΙ:

Άρθρο 1

Το κεφάλαιο ΙΙΙ (Αέρας) του παραρτήματος ΧΧ της συμφωνίας τροποποιείται ως εξής:

1. Μετά το σημείο 13δ (Οδηγία 2000/69/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο σημείο:

"13ε 399 L 0030: Οδηγία 1999/30/ΕΚ της 22ας Απριλίου 1999 σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου στον αέρα του περιβάλλοντος (ΕΕ L 163 της 29.6.1999, σ. 41)."

2. Στο σημείο 14 (Οδηγία 80/779/ΕΟΚ του Συμβουλίου) μετά το προσαρμοσμένο κείμενο προστίθεται το ακόλουθο κείμενο:

"Η παρούσα οδηγία καταργείται με ισχύ από 19ης Ιουλίου 2001 εκτός από τα άρθρο 1, το άρθρο 2, παράγραφος 1, το άρθρο 3, παράγραφος 1, τα άρθρα 9, 15 και 16 και τα παραρτήματα Ι, ΙΙΙβ και ΙV τα οποία καταργούνται με ισχύ από 1ης Ιανουαρίου 2005."

3. Στο σημείο 15 (Οδηγία 82/884/ΕΟΚ του Συμβουλίου) μετά το προσαρμοσμένο κείμενο προστίθεται το ακόλουθο κείμενο:

"Η παρούσα οδηγία καταργείται με ισχύ από 19ης Ιουλίου 2001 εκτός από τα άρθρα 1, 2, 3, παράγραφος 1, τα άρθρα 7, 12 και 13 τα οποία καταργούνται με ισχύ από 1ης Ιανουαρίου 2005."

4. Στο σημείο 17 (Οδηγία 85/203/ΕΟΚ του Συμβουλίου) ύστερα από το προσαρμοσμένο κείμενο προστίθεται το ακόλουθο κείμενο:

"Η παρούσα οδηγία καταργείται με ισχύ από 19ης Ιουλίου 2001 εκτός από τα άρθρα 1, παράγραφος 1, πρώτη περίπτωση και παράγραφος 2, το άρθρο 2, πρώτη περίπτωση, το άρθρο 3, παράγραφος 1, τα άρθρα 5, 9, 15 και 16 τα οποία καταργούνται με ισχύ από 1ης Ιανουαρίου 2010."

Άρθρο 2

Στο σημείο 14 (Οδηγία 80/779/ΕΟΚ του Συμβουλίου) και στο σημείο 15 (Οδηγία 82/884/ΕΟΚ του Συμβουλίου) του κεφαλαίου ΙΙΙ του παραρτήματος ΧΧ της συμφωνίας τα κείμενα διαγράφονται με ισχύ από 1ης Ιανουαρίου 2005 και στο σημείο 17 (Οδηγία 85/203/ΕΟΚ) διαγράφονται με ισχύ από 1ης Ιανουαρίου 2010.

Άρθρο 3

Τα κείμενα της οδηγίας 1999/30/ΕΚ του Συμβουλίου στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 4

Η παρούσα απόφαση τίθεται σε ισχύ την 10η Νοεμβρίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας(6).

Άρθρο 5

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 9 Νοεμβρίου 2001.

Για τη Μικτή Επιτροπή του ΕΟΧ

Ο Πρόεδρος

E. Bull

(1) ΕΕ L 322 της 6.12.2001, σ. 38.

(2) ΕΕ L 163 της 29.6.1999, σ. 41.

(3) ΕΕ L 229 της 30.8.1980, σ. 30.

(4) ΕΕ L 378 της 31.12.1982, σ. 15.

(5) ΕΕ L 87 της 27.3.1985, σ. 1.

(6) Δεν έχουν αναφερθεί συνταγματικές απαιτήσεις.